Blitzkrieg ná rustyd laat WP se wiele afkom | Netwerk24
6 familielede wat TV kyk in KZN afgemaai
Ses familielede is Woensdagaand in hul huis sowat 40 km van Durban afgemaai terwyl hulle televisie gekyk het, terwyl drie familielede daarin kon slaag om te vlug.
Meyiwa-familie het volle vertroue in AfriForum se 'bulhond'
Die vermoorde Senzo Meyiwa se broer, Sifiso, het volle vertroue in AfriForum se private vervolgingseenheid om die raaisel rondom dié voormalige Bafana Bafana-kaptein se dood op te los.
Powell behou wenspan vir Kaap
Neil Powell, afrigter van die Blitsbokke, het geloof in die spelers getoon wat verlede naweek in Dubai koning gekraai het deur sy groep onveranderd vir die Kaapstad-sewestoernooi te hou.
Imbokodo kan dalk vir Saskok tong uitsteek
Die Suid-Afrikaanse vroue-sewesrugbyspan kry van Vrydag af 'n gulde geleentheid om tong uit te steek vir die baadjiedraers wat besluit het dat hulle nie in 2020 aan die Olimpiese Spele kan deelneem nie.
Tommy groet toetsrugby, sal Bokke nie pak
Tommy Seymour, drieëvraat van Skotland en die Britse en Ierse Leeus, het verras deur op 31-jarige ouderdom uit toetsrugby te tree.
Myeni-uitspraak 'wys publiek kán stem dik maak'
Die uitspraak dat dit in die openbare belang is dat daar voortgegaan word met die hofaansoek teen Dudu Myeni, wys die publiek kán sy stem teen korrupsie en wanbestuur dik maak.
Beurtkrag wek kommer oor toerisme in Wes-Kaap
Kaapstad-toerisme is bekommerd oor die uitwerking wat beurtkrag kan hê op mense wat beplan om Kaapstad te besoek.
Hoofstuk oor sementkartel uiteindelik afgesluit
Ná 'n dekade van ondersoek na 'n sementkartel wat groot sementmaatskappye soos PPC, Lafarge en AfriSam betrek het, is die saak uiteindelik nou afgehandel.
In geslote, outoritêre state is die informele, dikwels gesiglose bewegings die werklike setels van mag en potensiële verandering, skryf Liesl Louw-Vaudran.
Prof., los die 'mansplaining', vroue kan self praat
Mans moenie namens vroue praat nie. Hulle kan goed en hard genoeg vir hulself praat, skryf Meghan Lawrence in reaksie op prof. Michael le Cordeur se onlangse meningstuk oor slawerny.
Jeugorkes speel barok in Jhb, Pta
Die Nasionale Jeugorkes bied die naweek drie barokkonserte in Gauteng aan.
Spoegwolf-voorsanger het as kind begin dig
Danie du Toit het al verskillende hoede gedra: sanger, liedjieskrywer, entrepreneur, PhD-student en binnekort sal hy ook digter en uitgewer kan byvoeg.
KYK: Nuwe lokprent vir 'Moffie'
Die amptelike lokprent vir die bekroonde regisseur Oliver Hermanus se nuwe fliek, Moffie, is pas uitgereik.
Blitzkrieg ná rustyd laat WP se wiele afkom
Deur Leighton Koopman en Owen Kock 25 Augustus 2019 00:07
Die Vrystaat-Cheetahs het gisteraand met 'n mengsel van durf en sprankel-spel in die tweede helfte 'n riller-stryd teen die Westelike Provinsie met 38-33 gewen.
'n Blitzkrieg van vier drieë in die tweede helfte waarop die Streeptruie geen antwoord gehad het nie, het die tuisspan in staat gestel om hulself boaan die puntelys van die Curriebeker-reeks te kry vir 'n tuis-halfeindstryd – iets wat vir groot dele van gister se wedstryd net na 'n droom gelyk het.
Die Cheetahs brul van vreugde nadat hulle WP se laaste, desperate poging gestuit het. Foto: gallo
Daardie droom het werklikheid geword toe die Cheetahs, met sy ervare skrumskakel, Ruan Pienaar, en heelagter, Clayton Blommetjies, aan die spits, die besoekende Kapenaars van hul voete af gespeel het – nogal net toe dit wou lyk of die WP beheer geneem het.
Waaroor John Dobson, WP-afrigter, en sy assistente vandag nog lank sal kopkrap, is hoe hul span 'n voorsprong van 19-0, en toe teen rustyd 26-12, prysgegee het om die wedstryd te verloor. Net die WP se spelers sal weet hoe hulle dit reggekry het.
Hulle het kort ná rustyd gaan druk om die telling 33-12 te maak, maar daarna het die wiele begin afkom vir die besoekers en die Cheetahs het genadeloos en aanhoudend toegeslaan toe die WP skynbaar gedink het die uitslag is al in die sakkie.
Daardie vier drieë deur die Cheetahs wat ná rustyd gedruk is, is wat die Streeptruie gebreek het.
Die Cheetah-haker, Joseph Dweba, duik oor die doellyn.
Dit was puik drieë wat die gebrekkige duikwerk van die WP ontbloot het.
'n Paar keer is verdedigers uitgevang waar hulle te vinnig opgeskiet en hul man heeltemal gemis het.
'n Emosionele Franco Smith, afrigter van die Cheetahs, het ná die wedstryd gesê hy is baie trots op sy span se vertoning.
"Ek is baie trots op die spelers en veral die karakter wat hulle getoon het. Daar was 'n honger onder die spelers, 'n wil om te wen en dit was lekker om dit te kon sien," sê Smith.
Hy sê sy span het teen 'n WP-span met 'n klomp Springbokke gespeel, 'n WP-span wat wemel van ervaring en hulle het tog bo uitgekom.
"Ons het baie goed by ons wedstrydplan gehou. In die tweede helfte was daar 'n verandering in ons fisieke aanslag en dit het gewerk."
Hy sê ten spyte van wat die doemprofete sê, bly die Curriebeker-reeks 'n baie mededingende een.
Sy kaptein, Tian Meyer, sê die wedstryd was nie so moeilik as wat dit voorgekom het nie.
"Ons het die geloof gehad dat ons dié een sou deurtrek."
Dobson het geen doekies omgedraai oor die nederlaag van sy span nie.
"Ek dink die Vrystaat was baie goed, veral om terug te kom van 'n groot agterstand af," het 'n teleurgestelde Dobson ná die wedstryd gesê.
Hy wou nie betrokke raak by 'n gesprek oor of die twiste agter die skerms by die WP Rugbyunie, 'n negatiewe uitwerking op die span se vertonings gehad het nie.
"Ons moet verantwoordelikheid aanvaar vir wat op die veld gebeur," is al wat hy bereid was om te sê.
Die Cheetahs se joligheid het begin toe die vleuels, Tian Meyer en Darren Adonis, en die stut Ox Nche in die tweede helfte oorgeduik het om hul span voor te kry.
Adonis se drie het juis gekom ná swak opskietverdediging, terwyl Meyer danksy goeie samespel 'n puik drie gaan afrond het. Dit het ook nie gehelp dat die WP vrotsig verdedig het in die aanloop tot die drie nie.
Die Cheetahs het welverdiend die bonuspunt-oorwinning behaal om boaan die puntelys te eindig.
Vrystaat-Cheetahs 38 (12): Drieë: William Small-Smith, Joseph Dweba, Tian Meyer, Darren Adonis, Ox Nche, Jasper Wiese. Doelskoppe: Tian Schoeman (4).
WP 33 (26): Drieë: Wilco Louw, Dillyn Leyds, Scarra Ntubeni. Doelskoppe: SP Marais (3). Strafdoele: Marais (4).